Swanger vrou sterf na sneeuploeg-ongeluk; baba kritiekŉ Swanger vrou is dood nadat sy in Brooklyn, New York deur ŉ sneeuploeg omgery is. Min Lin (36) was besig om kruideniersware in haar motor te laai toe sy deur die sneeuploeg getref is. Sy is in ŉ kritieke toestand na die Maimonides-mediese sentrum vervoer waar sy kort na haar aankoms dood verklaar is. Dokters kon egter daarin slaag om haar ongebore baba met ŉ keisersnee in die wêreld te bring. Volgens dokters was die baba amper voltermyn. Volgens ‘n woordvoerder by die hospitaal is die baba steeds in ŉ kritieke toestand. Die bestuurder van die sneeuploeg is intussen beboet aangesien die ploeg se hoofligte nie gewerk het nie. Daar is nog nie kriminele klagte teen hom aanhangig gemaak nie.